12.08.2024.

**Preses relīze**

**Nacionālajā kausā Stendē MX PRO klasē uzvar Kārlis Kalējs**

**Sestdien, 10. augustā, Stendē, “Stendes” mototrasē norisinājās Nacionālā kausa sestais posms motokrosā, kurā startēja vairāk kā 180 braucēju no Latvijas, Lietuvas un Igaunijas.**

MX PRO klasē uzvarēja **Kārlis Kalējs** (“Motosports Racing Team/Auseklis”), otrajā vietā **Tomass Šileika** (“Saldus motoklubs”) un trešajā vietā **Harijs Suharževskis** (“MK ASB”).

Pēc posma **Kārlis Kalējs** (“Motosports Racing Team/Auseklis”) pastāstīja, ka Stendē aizvadīja labas sacensības. Pirmā brauciena startā viņš aizbrauca, kā otrais un visu brauciena laiku bija aizmugurē Tomasam Šileikam. “Otrā brauciena startā aizbraucu pirmais un tā arī izdevās noturēties pirmajam, bet viegli tas nebija, jo Tomass Šileika visu braucienu bija man “astē”. Dienas kopvērtējumā uzvara, par to esmu ļoti priecīgs. Beidzot sāku “iebraukties” un fiziski uz motocikla jūtos arvien spēcīgāks. Stendes trase bija labi sagatavota un viss bija noorganizēts labā līmenī!” tā Kārlis Kalējs.

MX85V klasē uzvaras laurus plūca **Toms Dankerts** (“Motosports Racing Team/Auseklis”), aiz sevis atstājot **Ediju Piļecki** (“Saldus motoklubs”), bet trešajā vietā **Inguss Supe** (“MX Druvas”).

**Toms Dankerts** atzina, ka pirmais starts neizdevās tik labi, kā bija plānojis. “Aizbraucu kā septītais. Trase bija gluda un ātra, līdz trešajai pozīcijai aizcīnījos jau pirmajā aplī. Kādu brīdi nācās pacīnīties ar Ediju Piļecki, līdz atradu labu iespēju apdzīšanai. Pirmais bija Enri Lustus, taču brauciens bija ļoti īss un pietrūka vēl kaut viens aplis, lai apdzītu Enri. Otrajā braucienā izdevās labs starts un starta līkumā biju otrais un trešajā līkumā - pirmais. Diezgan ātri no visiem aizmuku un baudot ātro trasi, visu braucienu nobraucu pirmajā pozīcijā. Kopumā aizvadīto posmu Stendē vērtēju kā labu sprinta treniņu. Paldies par balvām un paldies visiem, kas mani atbalsta,” tā Toms Dankerts.

Sacensību organizators **Guntars Žigats** (“MK Stende”): “Kopumā veicās ļoti labi. Arī ar laikapstākļiem paveicās un viss notika lieliski. Stendē nebija ne dubļi, ne putekļi. Viss bija super. Pēcpusdienā sāka pūst stiprākss vējš, tas jau sāka palikt mazliet bīstami, bet par laimi viss izdevās labi. Dalībnieki kopā bija 187 no Latvijas, Lietuvas un Igaunijas. Paldies visiem sportistiem, kas atbrauca un piedalījās. Sacensības Stendē izdevušās uz 100%.”

**Nacionālā kausa motokrosā sestā posma TOP3**

**MX PRO klasē:**

1. Kārlis Kalējs (“Motosports Racing Team/Auseklis”)
2. Tomass Šileika (“Saldus motoklubs”)
3. Harijs Suharževskis (“MK ASB”)

**MX A klasē:**

1. Krists Zicmanis (“RaceON”)
2. Rihards Pabērzs (“SG ACTION Ozolnieki”)
3. Alisters Budanovs (“MX DRUVAS”)

**MX B klasē:**

1. Tadas Maracinskas (Lietuva)
2. Sandis Putniņš (“Moto A-Z”)
3. Kristers Balandiņš (“Saldus motoklubs”)

**MX C klasē:**

1. Rainers Skovronskis (“ML MOTO”)
2. Artūrs Sprudzāns (“GF Racing Team”)
3. Mihkel Reino (Igaunija)

**MX D klasē:**

1. Ilvars Bisenieks (“Kalsnava MB”)
2. Agris Buivids (“Saldus motoklubs”)
3. Ivo Hartmanis (privāti)

**MX ZERO klasē:**

1. Kristaps Aurītis (“MX Saldus”)
2. Reinis Augstmanis (privāti)
3. Alens Elvijs Skolnijs (privāti)

**MX85J klasē:**

1. Enri Lustus (Igaunija)
2. Luiss Jundzis (“MX Bauska”)
3. Edvards Prialgauskis (“Mārupes AMK Bieriņi”)

**MX85V klasē:**

1. Toms Dankerts (“Motosports Racing Team/Auseklis”)
2. Edijs Piļeckis (“Saldus motoklubs”)
3. Inguss Supe (“MX Druvas”)

**MX65J klasē:**

1. Roberts Vanags (“Mārupes AMK Bieriņi”)
2. Daniils Hohlovs (“Mārupes AMK Bieriņi”)
3. Rihards Jānis Vanags (“F.F.F. Sporta klubs”)

**MX65V klasē:**

1. Rasmus Naar (Igaunija)
2. Ričards Jurčenko (“Motosports Racing Team/Auseklis”)
3. Roberts Brants (“Mārupes AMK Bieriņi”)

**MX50J klasē:**

1. Ričards Mihailovs (“Mārupes AMK Bieriņi”)
2. Kristers Treimanis-Freimanis (“Rodeo MX”)
3. Artjoms Vasiļjevs (“Camk Latgale”)

**MX50V klasē:**

1. Bruno Geitus (“Mārupes AMK Bieriņi”)
2. Noels Ballods-Nagradovs (“Mārupes AMK Bieriņi”)
3. Ralfs Siks (“Motosports Racing Team/Auseklis”)

**PITBIKE MX klasē:**

1. Jurijs Sigajevs (“Saldus motoklubs”)
2. Kaspars Tučis (“MX DRUVAS”)
3. Jēkabs Jānis Stūrmanis (“MX DRUVAS”)

**Sacensību rezultāti:** [**https://speedhive.mylaps.com/events/2745239**](https://speedhive.mylaps.com/events/2745239)

**Nacionālā kausa septītais un noslēdzošais posms motokrosā notiks 21. septembrī, Jūrkalnē.**

*Informāciju sagatavoja Luīze Vīksna (LaMSF preses sekretāre)*